钦定古今图书集成/明伦汇编/氏族典/第160卷 > 韩休
## 钦定古今图书集成/明伦汇编/氏族典/第160卷 > 韩休

按《唐书韩休传》：“休，京兆长安人。父大智，洛州司功参
军。休工文辞，举贤良。元宗在东宫，令条对国政，与校
书郎赵冬曦并中乙科，擢左补阙，判主爵员外郎，进
至礼部侍郎，知制诰，出为虢州刺史，以母丧解。服除，
为工部侍郎、知制诰，迁尚书右丞。侍中裴光庭卒，帝
敕萧嵩举代者，嵩称休志行，遂拜黄门侍郎同中书”
门下平章事。休峭鲠，时政得失，言之未尝不尽。帝尝
猎苑中，或大张乐，少过差，必视左右曰：“韩休知否？”已
而疏辄至。尝引鉴默不乐。左右曰：“自韩休入朝，陛下
无一日欢。”帝曰：“吾虽瘠，天下肥矣。”后以工部尚书罢，
迁太子少师，封宜阳县子。卒，赠扬州大都督，谥文忠。
宝应元年，赠太子太师。子浩、洽、洪、汯、“滉浑洄”，皆有学
尚。